CELEX: 52012PC0213
Language: lt
Date: 2012-05-14
Title: Pasiūlymas TARYBOS SPRENDIMAS dėl Europos Sąjungos pozicijos AKR ir ES ministrų taryboje dėl Pietų Sudano Respublikos statuso, susijusio su Partnerystės susitarimu tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių

|
			
		
		
		52012PC0213
		
			Pasiūlymas TARYBOS SPRENDIMAS dėl Europos Sąjungos pozicijos AKR ir ES ministrų taryboje dėl Pietų Sudano Respublikos statuso, susijusio su Partnerystės susitarimu tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių /* COM/2012/0213 final - 2012/0107 (NLE) */
			
				
		
		
			
			   	AIŠKINAMASIS MEMORANDUMAS
2000 m. birželio 23 d. Kotonu
(Beninas) Afrikos, Karibų ir Ramiojo vandenyno valstybių grupė
(toliau – AKR valstybės) ir Europos bendrija bei jos valstybės
narės pasirašė partnerystės susitarimą (toliau – Kotonu
susitarimas). 
2005 m. birželio 25 d. Liuksemburge
AKR valstybės ir Europos bendrija bei jos valstybės narės
pasirašė Susitarimą, iš dalies keičiantį Kotonu
susitarimą. Remiantis jo 93 straipsnio 3 dalimi, iš dalies pakeistas
Kotonu susitarimas įsigaliojo 2008 m. liepos 1 d., kai iš dalies
pakeistą susitarimą ratifikavo Europos bendrija bei jos
valstybės narės ir du trečdaliai AKR valstybių.
2010 m. birželio 22 d. Uagadugu AKR
valstybės ir Europos Sąjunga pasirašė Susitarimą, kuriuo
antrą kartą iš dalies keičiamas Kotonu susitarimas ir kuris
laikinai taikomas nuo 2010 m. spalio 31 d.
2011 m. liepos
9 d., po apsisprendimo referendumo, surengto pagal 2005 m.
visuotinį taikos susitarimą, Pietų Sudanas oficialiai
paskelbė nepriklausomybę nuo Sudano. 
2012 m. kovo 20 d. AKR ir EB tarybos
pirmininkui per Europos Sąjungos Tarybos Generalinį sekretoriatą
išsiųstame rašte Pietų Sudano Respublikos užsienio reikalų ir
tarptautinio bendradarbiavimo ministras Nhial Deng Nhial pateikė
oficialų prašymą dėl prisijungimo prie Kotonu susitarimo pagal
jo 94 straipsnyje nustatytas sąlygas. Pietų Sudano Respublika
paprašė jai suteikti stebėtojo statusą iki prisijungimo proceso
pabaigos, kad ji galėtų dalyvauti Kotonu susitarimu
įsteigtų jungtinių institucijų veikloje.
Europos Sąjunga turėtų patenkinti
šiuos prašymus ir tai turėtų būti patvirtinta oficialiu AKR ir
ES bendros ministrų tarybos sprendimu per 2012 m. birželio 14–15 d.
Vanuatu vyksiantį posėdį.
Stebėtojo statusas Pietų Sudano
Respublikai turėtų būti suteiktas iki datos, kurią
numatyta, kad jos institucijos galės deponuoti prisijungimo aktą,
t. y. ne vėliau kaip 2012 m. lapkričio 20 d.,
tačiau Pietų Sudanui paliekama galimybė tai padaryti
anksčiau.
Pagal Sutarties dėl Europos Sąjungos
veikimo 218 straipsnio 10 dalį apie tai bus informuotas Europos
Parlamentas.
Taigi Komisija siūlo Tarybai priimti
pridedamą pasiūlymą dėl ES pozicijos dėl Pietų
Sudano Respublikos statuso, susijusio su iš dalies pakeistu Kotonu susitarimu.
2012/0107 (NLE)
Pasiūlymas
TARYBOS SPRENDIMAS
dėl Europos Sąjungos pozicijos AKR
ir ES ministrų taryboje dėl Pietų Sudano Respublikos statuso,
susijusio su Partnerystės susitarimu tarp Afrikos, Karibų jūros
bei Ramiojo vandenyno grupės valstybių ir Europos bendrijos bei jos
valstybių narių
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 217 straipsnį
kartu su 218 straipsnio 9 dalimi,
atsižvelgdama į Europos Komisijos pasiūlymą,
kadangi:
(1)       2008 m. liepos 1 d.
įsigaliojo 2000 m. birželio 23 d. Kotonu pasirašytas[1] ir 2005 m. birželio
25 d. Liuksemburge pirmą kartą iš dalies pakeistas[2] Partnerystės susitarimas
tarp Afrikos, Karibų jūros bei Ramiojo vandenyno grupės
valstybių ir Europos bendrijos bei jos valstybių narių (toliau –
Kotonu susitarimas), kaip nustatyta jo 93 straipsnio 3 dalyje.
Antrą kartą Kotonu susitarimas buvo iš dalies pakeistas 2010 m.
birželio 22 d. Uagadugu[3].
Antrą kartą atlikti Kotonu susitarimo pakeitimai laikinai galioja nuo
2010 m. spalio 31 d.[4];
(2)       Kotonu susitarimo 94
straipsnyje nustatyta, kad valstybės prašymas dėl prisijungimo prie
Susitarimo turi būti pateiktas AKR ir ES ministrų tarybai ir jos
patenkintas;
(3)       2012 m. kovo 20 d.
Pietų Sudano Respublika pateikė prašymą dėl prisijungimo
prie Susitarimo pagal Kotonu susitarimo 94 straipsnį ir prašymą
dėl stebėtojo statuso suteikimo iki prisijungimo proceso pabaigos,
kad ji galėtų dalyvauti Kotonu susitarimu įsteigtų
jungtinių institucijų veikloje;
(4)       Europos Sąjunga
turėtų patvirtinti AKR ir ES ministrų tarybos sprendimą
patvirtinti Pietų Sudano prisijungimą ir stebėtojo statuso
Pietų Sudanui suteikimą iki 2012 m. lapkričio 20 d., o
Pietų Sudano Respublika ne vėliau kaip minėtą datą
turėtų deponuoti prisijungimo aktą Susitarimo depozitarams –
Europos Sąjungos Tarybos Generaliniam sekretoriatui ir AKR valstybių
sekretoriatui;
(5)       todėl, atsižvelgiant
į šiuos prašymus, reikėtų nustatyti ES poziciją AKR ir ES
ministrų taryboje,
PRIĖMĖ ŠĮ
SPRENDIMĄ:
Vienintelis straipsnis
Europos Sąjungos pozicija AKR ir ES
ministrų taryboje dėl Pietų Sudano Respublikos prašymų
dėl prisijungimo prie Kotonu susitarimo, iš dalies pakeisto Liuksemburge
bei Uagadugu, ir stebėtojo statuso suteikimo yra tokia – patenkinti šiuos
prašymus pagal AKR ir ES ministrų tarybos sprendimo projekte,
pridėtame prie šio sprendimo, nustatytas sąlygas. 
Stebėtojo statusas galioja iki
2012 m. lapkričio 20 d. Pietų Sudano Respublika
prisijungimo aktą Europos Sąjungos Tarybos Generaliniam sekretoriatui
ir AKR valstybių sekretoriatui turėtų deponuoti iki tos datos.
Formalūs ir nereikšmingi AKR ir ES
ministrų tarybos sprendimo projekto pakeitimai gali būti sutarti
nekeičiant šio sprendimo ir jo priedo.
Priimta Briuselyje, 
                                                                       Tarybos
vardu
                                                                       Pirmininkas
PRIEDAS
Projektas
Sprendimas Nr. .../...
AKR
IR ES MINISTRŲ TARYBA
[...]
dėl stebėtojo statuso suteikimo Pietų Sudano Respublikai ir
vėlesnio jos prisijungimo prie Partnerystės susitarimo tarp Afrikos,
Karibų jūros bei Ramiojo vandenyno grupės valstybių ir
Europos bendrijos bei jos valstybių narių 
AKR IR ES MINISTRŲ TARYBA,
atsižvelgdama į 2000 m. birželio 23 d. Kotonu
pasirašytą[5], 2005 m. birželio 25 d. Liuksemburge pirmą kartą
iš dalies pakeistą[6] ir 2010 m. birželio 22 d. Uagadugu antrą kartą iš
dalies pakeistą[7] Partnerystės susitarimą tarp Afrikos, Karibų jūros
bei Ramiojo vandenyno grupės valstybių ir Europos bendrijos bei jos
valstybių narių (toliau – Kotonu susitarimas), ypač į jo 94
straipsnį,
atsižvelgdama į 2005 m. kovo 8 d.
AKR ir EB Ministrų Tarybos sprendimą Nr. 1/2005 dėl
AKR ir EB Ministrų Tarybos darbo tvarkos taisyklių priėmimo[8], ypač į jo
8 straipsnio 3 dalį,
kadangi:
(1)              
pagal Kotonu susitarimo 93 straipsnio 3
dalį jis įsigaliojo 2008 m. liepos 1 d. Susitarimas
pirmą kartą iš dalies pakeistas 2005 m. birželio 25 d.
Liuksemburge, antrą kartą – 2010 m. birželio 22 d.
Uagadugu. Antrą kartą atlikti pakeitimai laikinai galioja nuo
2010 m. spalio 31 d.[9];
(2)              
Kotonu susitarimo 94 straipsnyje nustatyta, kad
valstybės prašymas dėl prisijungimo prie Susitarimo turi būti
pateiktas AKR ir ES ministrų tarybai ir jos patenkintas;
(3)              
2012 m. kovo 20 d. Pietų Sudano
Respublika pateikė prašymą dėl prisijungimo prie Susitarimo
pagal Kotonu susitarimo 94 straipsnį ir prašymą dėl
stebėtojo statuso suteikimo iki prisijungimo proceso pabaigos, kad ji
galėtų dalyvauti Kotonu susitarimu įsteigtų jungtinių
institucijų veikloje;
(4)              
stebėtojo statusas turėtų galioti
iki 2012 m. lapkričio 20 d. Iki tos datos Pietų Sudano
Respublika turėtų deponuoti prisijungimo aktą Kotonu susitarimo
depozitarams – Europos Sąjungos Ministrų Tarybos Generaliniam sekretoriatui
ir AKR valstybių sekretoriatui, 
NUSPRENDĖ:
1 straipsnis
Prašymų dėl prisijungimo prie Susitarimo ir stebėtojo statuso
suteikimo patenkinimas
Pietų Sudano prašymas leisti prisijungti
prie 2000 m. birželio 23 d. Kotonu pasirašyto, 2005 m. birželio
25 d. Liuksemburge pirmą kartą iš dalies pakeisto ir
2010 m. birželio 22 d. Uagadugu antrą kartą iš dalies
pakeisto Partnerystės susitarimo tarp Afrikos, Karibų jūros bei
Ramiojo vandenyno grupės valstybių ir Europos bendrijos bei jos
valstybių narių patenkinamas. 
Pietų Sudanui suteikiamas stebėtojo
statusas iki 2012 m. lapkričio 20 d. Iki tos datos jis deponuoja
prisijungimo aktą Kotonu susitarimo depozitarams – Europos Sąjungos
Tarybos Generaliniam sekretoriatui ir AKR valstybių sekretoriatui.
2 straipsnis
Įsigaliojimas
Šis sprendimas įsigalioja kitą
dieną po jo priėmimo.
Priimta 
            AKR
ir ES ministrų tarybos vardu
            Pirmininkas
[1]               OL
L 317, 2000 12 15, p. 3.
[2]               Susitarimas,
iš dalies keičiantis 2000 m. birželio 23 d. Kotonu pasirašytą
Afrikos, Karibų jūros bei Ramiojo vandenyno grupės
valstybių ir Europos bendrijos bei jos valstybių narių
partnerystės susitarimą (OL L 209, 2005 8 11, p. 27).
[3]               Susitarimas,
kuriuo antrą kartą iš dalies keičiamas 2000 m. birželio 23 d.
Kotonu pasirašytas ir 2005 m. birželio 25 d. Liuksemburge pirmą kartą
iš dalies pakeistas Afrikos, Karibų jūros bei Ramiojo vandenyno
grupės valstybių ir Europos bendrijos bei jos valstybių
narių partnerystės susitarimas (OL L 287, 2010 11 4, p. 3).
[4]               2010 m. birželio 21 d. AKR ir ES Ministrų
Tarybos sprendimas Nr. 2/2010 (OL L 287, 2010 11 04, p. 68).
[5]               EBOL
L 317, 2000 12 15, p. 3.
[6]               Susitarimas,
iš dalies keičiantis 2000 m. birželio 23 d. Kotonu pasirašytą
Afrikos, Karibų jūros bei Ramiojo vandenyno grupės
valstybių ir Europos bendrijos bei jos valstybių narių
partnerystės susitarimą (ESOL L 209, 2005 8 11, p. 27).
[7]               Susitarimas,
kuriuo antrą kartą iš dalies keičiamas 2000 m. birželio 23 d.
Kotonu pasirašytas ir 2005 m. birželio 25 d. Liuksemburge pirmą kartą
iš dalies pakeistas Afrikos, Karibų jūros bei Ramiojo vandenyno
grupės valstybių ir Europos bendrijos bei jos valstybių
narių partnerystės susitarimas (ESOL L 287, 2010 11 4, p. 3).
[8]               ESOL
L 95, 2005 4 14, p. 44.
[9]               2010 m. birželio 21 d. AKR ir ES Ministrų
Tarybos sprendimas Nr. 2/2010 (OL L 287, 2010 11 4, p. 68).